KBANK ราคาเด้ง รับเชิงบวก Thai NVDR ประกาศลงทุนเริ่มวันนี้
ราคาหุ้น KBANK ปรับตัวขึ้นในวันนี้ แตะระดับ 123.50 บาท ขานรับเชิงบวก Thai NVDR ประกาศลงทุนเริ่มวันนี้ 
ราคาหุ้น KBANK ปรับตัวขึ้นในวันนี้ แตะระดับ 123.50 บาท ขานรับเชิงบวก Thai NVDR ประกาศลงทุนเริ่มวันนี้
8 มิ.ย. 2564

ผู้สื่อข่าวรายงานว่า ราคาหุ้น ธนาคารกสิกรไทย จำกัด (มหาชน) หรือ KBANK วันที่ 8 มิ.ย.2564 เวลา 11.59 น. อยู่ที่ระดับ 123.50 บาท ปรับตัวขึ้น 2.50 บาท หรือ 2.07% สูงสุดที่ระดับ 124.50 บาท ต่ำสุดที่ระดับ 122.50 บาท ด้วยมูลค่าการซื้อขาย 3.27 พันล้านบาท

ทั้งนี้ราคาหุ้น KBANK ปรับตัวขึ้นอย่างมีนัยสำคัญหลังจาก บริษัท ไทยเอ็นวีดีอาร์ จำกัด (Thai NVDR) ประกาศให้นักลงทุนสามารถเข้าลงทุนในหุ้น KBANK ได้ตั้งแต่วันนี้ (8 มิ.ย.64) เป็นต้นไป หลังจากที่ก่อนหน้ามีคำสั่งห้ามซื้อในกระดาน NVDR เนื่องจากมีสัดส่วนของการถือครองจากนักลงทุนต่างชาติเต็มเพดานที่ 25%
โดย บล.กรุงศรี ระบุในบทวิเคราะห์ฯแนะ”ซื้อ”หุ้นธนาคารกสิกรไทย (KBANK) ให้ราคาเป้าหมาย 162 บาท ได้ Sentiment บวกจากข่าว บริษัท ไทยเอ็นวีดีอาร์ จำกัด (Thai NVDR) ประกาศให้นักลงทุนสามารถเข้าลงทุนในหุ้น KBANK ได้ตั้งแต่วันที่ 8 มิ.ย.64 เป็นต้นไป หลังจากที่ก่อนหน้ามีคำสั่งห้ามซื้อในกระดาน NVDR เนื่องจากเต็ม Room limit ของต่างชาติที่ 25%
ด้าน บล.เมย์แบงก์ กิมเอ็ง (ประเทศไทย) ระบุว่า KBANK คาดกำไรปี 2564-65 เติบโต 8-11% คาดรายได้ค่าธรรมเนียมสูงขึ้น ผสานคุณภาพสินทรัพย์ที่จะค่อย ๆ ฟื้นตัวขึ้นในระยะกลาง สอดคล้องกับแนวโน้มเศรษฐกิจไทยที่มีพัฒนาการเชิงบวกขึ้น ผสานกับราคาหุ้นปัจจุบันที่เทรดเพียง PBV 0.6 เท่า ซึ่งเป็นระดับที่น่าสนใจในการทยอยสะสม พร้อมให้เป้าหมายเชิงกลยุทธ์ 160 บาท
 
 